"Mbappe de România", criticat după amicalul României cu Irlanda de Nord: "Când vine la națională e foarte discret!"
Florinel Coman face un sezon excelent la FCSB. Extrema stângă a bucureștenilor nu reușește totuși să aibă aceleași prestații când vine vorba de echipa națională.
Acest aspect a fost subliniat și de Marcel Răducanu. Fostul internațional român consideră că "Mbappe de România" lasă de dorit atunci când este convocat.
"Când vine la națională e foarte discret!"
"E pe val în Superliga. Omul numărul unu al Stelei (n. red. FCSB). Dar când vine la națională e foarte discret.
Internațional văd că nu convinge și asta explică și de ce nu s-a transferat până acum într-un campionat puternic al Europei", a declarat Marcel Răducanu, conform celor de la gsp.ro.